Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A fegyveres szervek hivatásos állományú tagjainak szolgálati viszonyáról szóló 1996. évi XLIII. törvény szerint fegyelemsértést csak az követ el, aki kötelezettségét vétkesen szegi
Paragraph Index: 177

8. § (1)—(2) bekezdésében biztosított, az embert megillető sérthetetlen és elidegeníthetetlen alapvető jogokkal összefüggésben visszásságot okoz, ha a szabálysértési hatóság eljárása során a téves lakcímre küldött idézéseket szabályszerűnek minősíti, s erre alapítottan elrendeli az elkövető elővezetését. A MTV Budapest Körzeti Stúdió 1998. január 28-i adásában sugárzott egyik riport alapján az állampolgári jogok országgyűlési biztosa hivatalból vizsgálta a Fővárosi XVII. Kerületi Önkormányzat Polgármesteri Hivatalánál fk. M. B. ellen indított szabálysértési ügyet. Vizsgálata során felkérte a legfőbb ügyészt a szabálysértési törvény 71. §-a szerinti törvényességi felügyeleti eljárás lefolytatására. A legfőbb ügyész a megkeresésnek eleget téve, arról tájékoztatta az állampolgári jogok országgyűlési biztosát, hogy a Fővárosi XVII. Kerületi Önkormányzat Polgármesteri Hivatala szabálysértési eljárást folytatott 479 ebtulajdonos ellen, akik az 1996. évi védőoltásra nem vitték el kutyájukat. A feljelentettek között volt fk. M. B. is, aki a szabálysértési ügyben kitűzött tárgyalásra — mivel az idézések téves címzés miatt nem voltak szabályszerűek — több idézésre sem jelent meg. A tárgyalásokról felvett jegyzőkönyv — a valósággal ellentétben — az idézéseket szabályszerűnek tüntette fel. Erre tekintettel — ügyészi jóváhagyással — elrendelték fk. M. B. elővezetését. A legfőbb ügyész megállapította, hogy az adott esetben eljáró szabálysértési hatóság eljárási szabályt sértett azáltal, hogy a téves lakcímre küldött idézéseket szabályszerűnek tekintette, s erre alapítottan rendelte el a fiatalkorú és törvényes képviselője elővezetését. A szabálysértési hatóság eljárását azért is kifogásolta, mivel fk. M. B. a szóban lévő cselekmény elkövetésekor még tanköteles személy volt, de —

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes